বৃহদারণ্যকোপনিষদ
বৃহদারণ্যক উপনিষদ (সংস্কৃত: बृहदारण्यक उपनिषद्) হল হিন্দুধর্মের একটি মুখ্য উপনিষদ। উপনিষদটি মুক্তিকা সূত্রে রচিত ১০৮টি উপনিষদের মধ্যে দশম। বৃহদারণ্যক উপনিষদ, ছান্দোগ্য উপনিষদের পরে, আনুমানিক খ্রিস্টপূর্ব নবম থেকে ষষ্ঠ শতাব্দীতে রচিত। সংস্কৃত ভাষার পাঠ্যটি শুক্ল যজুর্বেদের অংশ শতপথ ব্রাহ্মণের মধ্যে রয়েছে। বৃহদারণ্যক উপনিষদ হল আত্মা বিষয়ক একটি গ্রন্থ, এতে অধিবিদ্যা, নীতিশাস্ত্র এবং জ্ঞানলিপ্সার অনুচ্ছেদ রয়েছে যা বিভিন্ন ভারতীয় ধর্ম এবং আদি শঙ্কর ও মধ্বাচার্যের মত প্রাচীন ও মধ্যযুগীয় পণ্ডিতদের প্রভাবিত ও আকৃষ্ট করেছিল।